Diari Oficial de la Generalitat Valenciana


Sumari del DOGV 6287, del 11-06-2010 (2010/6618)

RESOLUCIÓ de 4 de juny de 2010, del conseller d'Indústria, Comerç i Innovació i vicepresident primer del Consell, per la qual es delega determinada atribució en la persona titular de la Sotssecretaria de la conselleria.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6287

Data del DOGV
:   11-06-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/6618


Data del document
:   04-06-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Indústria, Comerç i Innovació
    * competència administrativa
    * delegació de poders

RESOLUCIÓ de 4 de juny de 2010, del conseller d'Indústria, Comerç i Innovació i vicepresident primer del Consell, per la qual es delega determinada atribució en la persona titular de la Sotssecretaria de la conselleria. [2010/6618]  
A fi d'aconseguir major eficàcia i agilitat en la gestió dels assumptes que la normativa vigent atribuïx al conseller d'Indústria, Comerç i Innovació, és oportú delegar en la sotssecretària de la conselleria l'exercici de la potestat disciplinària que correspon al seu titular.  
En virtut d'això i de conformitat amb el que s'ha establit en els articles 28 i 63 de la Llei del Consell i en els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
Primer  
Delegar en la persona titular de la Sotssecretaria de la Conselleria d'Indústria, Comerç i Innovació l'exercici de la potestat disciplinària sobre el personal al servici d'esta conselleria per a la imposició de sancions disciplinàries que la normativa vigent n'atribuïsca al titular.  
Segon  
La present delegació d'atribucions podrà ser revocada en qualsevol moment per l'òrgan delegatori, de conformitat amb el que s'ha establit en l'article 63.5 de la Llei 5/1983, de 30 de desembre, del Consell, i en l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
L'atribució delegada en la present resolució podrà ser advocada en els termes i amb els requisits que establix l'article 14 d'esta última norma.  
Tercer  
En tots aquells supòsits en què es faça ús de la present delegació, s'haurà de fer constar expressament en la resolució o acte que s'adopte i es consideraran dictats per l'òrgan delegatori.  
L'atribució exercida per esta delegació no podrà ser objecte de delegació en un altre òrgan.  
Quart  
En cas d'absència, vacant o malaltia del titular de l'òrgan en qui s'ha delegat la facultat, esta serà exercitada per aquells òrgans que establix el Reglament Orgànic i Funcional de la Conselleria i, si és el cas, per la persona de la unitat administrativa a qui se li haja atribuït la suplència.  
Cinqué  
La present resolució tindrà efectes des del mateix dia de la publicació en el Diari Oficial de la Comunitat Valenciana.  
València, 4 de juny de 2010.- El conseller d'Indústria, Comerç i Innovació i vicepresident primer del Consell: Vicente Rambla Momplet.